title: Propunere de REGULAMENT AL PARLAMENTULUI EUROPEAN ȘI AL CONSILIULUI de modificare a Regulamentului (CE) nr. 1049/2001 privind accesul public la documentele Parlamentului European, ale Consiliului și ale Comisiei

text:
|

52011PC0137

	[pic] | COMISIA EUROPEANĂ |Bruxelles, 21.3.2011COM(2011) 137 final2008/0090 (COD)Propunere deREGULAMENT AL PARLAMENTULUI EUROPEAN ȘI AL CONSILIULUIde modificare a Regulamentului (CE) nr. 1049/2001 privind accesul public la documentele Parlamentului European, ale Consiliului și ale ComisieiEXPUNERE DE MOTIVE1.  La 30 aprilie 2008[1], Comisia a prezentat o propunere de reformare a Regulamentului (CE) nr. 1049/2001. Parlamentul European a votat un raport care conținea un număr mare de modificări, dar a decis să nu supună votului rezoluția legislativă însoțitoare. Prin urmare, Parlamentul European nu a adoptat nicio poziție în prima lectură.2.  În urma alegerilor europene din luna iunie 2009, noul Parlament ales și-a reluat activitatea privind propunerea legislativă în conformitate cu articolul 214 din Regulamentul său de procedură. În luna mai 2010, în cadrul Parlamentului European a fost circulat un proiect de raport modificat. Comisia pentru afaceri constituționale și Comisia pentru petiții din cadrul Parlamentului European și-au dat avizul privind propunerea Comisiei la 30 noiembrie și, respectiv, la 1 decembrie 2010. Comisia pentru libertăți civile nu a adoptat încă un proiect de raport. Nu s-a stabilit nicio dată pentru adoptarea unei poziții de către Parlamentul European în prima lectură.3.  Tratatul de la Lisabona a intrat în vigoare la 1 decembrie 2009. Temeiul juridic pentru accesul public la documente este acum articolul 15 alineatul (3) din versiunea consolidată a Tratatului privind funcționarea Uniunii Europene. Această nouă dispoziție extinde dreptul de acces public la documentele tuturor instituțiilor, organelor, oficiilor și agențiilor Uniunii. Această dispoziție este aplicabilă Curții de Justiție, Băncii Centrale Europene și Băncii Europene de Investiții numai în cazul în care acestea exercită funcții administrative. Prezentul regulament se aplică direct numai Parlamentului European, Consiliului și Comisiei. Cu toate acestea, aplicarea regulamentului a fost extinsă în cazul agențiilor, în temeiul unei dispoziții specifice din actele lor de instituire. Mai mult, o serie de instituții și organe au adoptat în mod voluntar acte care instituie norme identice sau similare celor din Regulamentul (CE) nr. 1049/2001 privind accesul la documentele acestora.4.  Pentru a lua în considerare această extindere a domeniului de aplicare instituțional al dreptului de acces public, Comisia și-a inclus propunerea din 30 aprilie 2008 de reformare a Regulamentului (CE) nr. 1049/2001 în Comunicarea sa privind consecințele intrării în vigoare a Tratatului de la Lisabona asupra procedurilor decizionale interinstituționale în curs de desfășurare[2]. Prin urmare, colegiuitorii au putut integra această adaptare în noul tratat în cadrul procedurii legislative ordinare în curs de desfășurare.5.  La peste un an de la intrarea în vigoare a Tratatului de la Lisabona, nu se preconizează încă adoptarea unui nou regulament privind accesul public la documente, care să înlocuiască Regulamentul (CE) nr. 1049/2001. Discuțiile din cadrul Parlamentului European și al Consiliului au arătat că există opinii foarte divergente cu privire la modificarea regulamentului.6.  Cu toate că, în practică, majoritatea instituțiilor, organelor, oficiilor și agențiilor Uniunii Europene aplică în mod voluntar Regulamentul (CE) nr. 1049/2001 sau norme similare, există o obligație juridică de a extinde dreptul de acces la toate aceste entități, în conformitate cu tratatul.7.  Întrucât majoritatea instituțiilor, organelor, oficiilor și agențiilor Uniunii Europene aplică regulamentul sau norme similare, domeniul de aplicare instituțional al actualului regulament poate fi extins în cazul tuturor acestor entități, sub rezerva limitelor prevăzute de tratat în ceea ce privește Curtea de Justiție, Banca Centrală Europeană și Banca Europeană de Investiții.8.  Prin urmare, Comisia consideră că Regulamentul (CE) nr. 1049/2001 ar trebui modificat fără întârziere în scopul extinderii domeniului său de aplicare instituțional, în conformitate cu noul temei juridic al accesului la documente prevăzut la articolul 15 alineatul (3) din Tratatul privind funcționarea Uniunii Europene. Această modificare nu aduce atingere procedurii în curs de desfășurare de reformare a Regulamentului nr. 1049/2001 pe baza propunerii Comisiei din luna aprilie 2008.2008/0090 (COD)Propunere deREGULAMENT AL PARLAMENTULUI EUROPEAN ȘI AL CONSILIULUIde modificare a Regulamentului (CE) nr. 1049/2001 privind accesul public la documentele Parlamentului European, ale Consiliului și ale ComisieiPARLAMENTUL EUROPEAN ȘI CONSILIUL UNIUNII EUROPENE,având în vedere Tratatul privind funcționarea Uniunii Europene, în special articolul 15 alineatul (3),având în vedere propunerea Comisiei Europene,după transmiterea proiectului de act legislativ către parlamentele naționale,hotărând în conformitate cu procedura legislativă ordinară,întrucât:9.  Principiile generale și limitele, întemeiate pe rațiuni de interes public sau privat, care reglementează dreptul de acces public la documente au fost instituite prin Regulamentul (CE) nr. 1049/2001 al Parlamentului European și al Consiliului din 30 mai 2001 privind accesul public la documentele Parlamentului European, ale Consiliului și ale Comisiei[3], care a fost adoptat pe baza articolului 255 alineatul (2) din Tratatul de instituire a Comunității Europene.10.  În conformitate cu articolul menționat, Regulamentul (CE) nr. 1049/2001 reglementează numai dreptul de acces public la documentele Parlamentului European, ale Consiliului și ale Comisiei.11.  În urma intrării în vigoare a Tratatului de la Lisabona, articolul 255 din Tratatul de instituire a Comunității Europene a fost înlocuit cu articolul 15 alineatul (3) din Tratatul privind funcționarea Uniunii Europene.12.  Noua dispoziție prevede că orice cetățean al Uniunii și orice persoană fizică sau juridică, care are reședința sau sediul statutar într-un stat membru, are drept de acces la documentele instituțiilor, organelor, oficiilor și agențiilor Uniunii, indiferent de suportul pe care se află aceste documente, sub rezerva principiilor și condițiilor care sunt stabilite de legislator în conformitate cu articolul menționat anterior. Cu toate acestea, în ceea ce privește Curtea de Justiție a Uniunii Europene, Banca Centrală Europeană și Banca Europeană de Investiții, acest drept de acces public se aplică numai în cazul în care acestea exercită funcții administrative.13.  Prin urmare, Regulamentul (CE) nr. 1049/2001 ar trebui modificat în consecință,ADOPTĂ PREZENTUL REGULAMENT:Articolul 1Regulamentul (CE) nr. 1049/2001 se modifică după cum urmează:1. La articolul 1, litera (a) se înlocuiește cu următorul text:„(a) definirea principiilor, a condițiilor și a limitelor, întemeiate pe rațiuni de interes public sau privat, care reglementează dreptul de acces public la documentele instituțiilor Uniunii Europene, astfel cum sunt definite la articolul 3 litera (c), prevăzut la articolul 15 alineatul (3) din Tratatul privind funcționarea Uniunii Europene, astfel încât publicului să îi fie acordat un acces cât mai larg la documente;”.2. La articolul 2, alineatul (3) se înlocuiește cu următorul text:„3. Prezentul regulament se aplică tuturor documentelor deținute de o instituție, astfel cum este definită la articolul 3 litera (c), adică documentelor întocmite sau primite de către aceasta și aflate în posesia acesteia, în toate domeniile de activitate ale Uniunii Europene. În ceea ce privește Curtea de Justiție a Uniunii Europene, Banca Centrală Europeană și Banca Europeană de Investiții, prezentul regulament se aplică numai în cazul în care acestea exercită funcții administrative”.3. La Articolul 3, se adaugă următoarea literă (c):„(c) prin «instituții» se înțelege instituțiile, organele, oficiile și agențiile Uniunii Europene, inclusiv Serviciul European de Acțiune Externă”.Articolul 2Prezentul regulament intră în vigoare în a treia zi de la data publicării în Jurnalul Oficial al Uniunii Europene .Prezentul regulament este obligatoriu în toate elementele sale și se aplică direct în toate statele membre.Adoptat la Bruxelles,Pentru Parlamentul European Pentru ConsiliuPreședintele Președintele [1] COM(2008) 229.[2] COM(2009) 665.[3] JO L 145, 31.5.2001, p. 43.